**Amber Heardová** (angl. Amber Laura Heard; \* 22. apríl 1986, Austin, Texas, Spojené štáty) je americká herečka a modelka známa z filmov *Friday Night Lights* (2004), *Zombieland* (2009) či *Machete zabíja* (2013). Otvorene sa priznala k svojej bisexuálnej orientácii. Od roku 2015 tvorila 2 roky pár s hercom Johnnym Deppom. V roku 2022 prehrala súdny spor s Johnnym Deppom, ktorý ju žaloval za urážky na cti.

Životopis
---------

Amber Heardová sa narodila 22. apríla 1986 v texaskom Austine. Jej rodičia sa volajú David a Paige a má sestru Whitney. Navštevovala St. Michaels Catholic Academy v Austine, ktorú vo svojich 17 rokoch musela opustiť kvôli herectvu. Začínala v seriáloch ako *O.C. California* či *Myšlienky vraha*, neskôr získala prvú filmovú rolu vo filme *Friday Night Lights*. O rok získala ďalšiu skúsenosť vo filme *Jej prípad* po boku Chalize Theronovej. O to viac priestoru dostala v trileri *All the Boys Love Mandy Lane*, kde si strihla Amber hlavnú úlohu.

V roku 2009 sa ukázala v hororovej komédii *Zombieland,* v ktorej sa objavila aj s herečkou Emmou Stone. Ďalší úspech započala s Johnnom Deppom v romantickej dráme *Rumový denník* z roku 2011. V rovnakom roku tiež bodovala v akčnom trileri *Smrtonosná jazda* s Nicolasom Cageom, kde stvárnila servírku, ktorá pomáha pátrať otcovi po jeho nezvestnej dcére. Objavila sa tiež v britskom televíznom programe *Top Gear*.

V roku 2015 sa objavila v pokračovaní kasového trháku *Magic Mike XXL* kde stvárnila fotografku, ktorá flirtuje s hlavným hrdinom filmu, ktorého stvárnil herec Channing Tatum. Ukázala sa tiež ako baletka v dráme *Dánske dievča* s hercom Eddiem Redmaynom. Film mal premiéru na 72. festivale v Benátkach.

Amber je športovo založená. Má rada golf, plávanie, potápanie či tenis. Do roku 2012 žila s fotografkou Taysou van Ree, čím sa aj priznala k svojej bisexuálnej orientácii. Od roku 2015 žila s hercom Johnnym Deppom, s ktorým sa v roku 2017 rozišla. Momentálne je najviac známa vďaka súdnemu konaniu so svojim bývalým manželom, ktorého obvinila z fyzického a psychického týrania. Momentálny priebeh poukazuje na údajne tyranie zo strany Amber.

Filmografia
-----------

* 2003 – O.C. California (TV seriál)
* 2004 – Friday Night Lights
* 2004 – Jack & Bobby (TV seriál)
* 2004 – Zimný raj (TV seriál)
* 2005 – Jej prípad
* 2005 – Myšlienky vraha (TV seriál)
* 2005 – Sexi mŕtvola
* 2005 – SideFX
* 2006 – All the Boys Love Mandy Lane
* 2006 – Alpha Dog
* 2006 – Price to Pay
* 2006 – Prince, The (TV film)
* 2007 – Beautiful Ordinary, The
* 2007 – Californication - Orgie v Kalifornii (TV seriál)
* 2007 – Day 73 with Sarah
* 2007 – Tajomstvá Palm Springs (TV seriál)
* 2007 – You Are Here
* 2008 – Bitkári
* 2008 – Pineapple Express
* 2008 – The Informers
* 2009 – ExTerminators
* 2009 – Jonesovci
* 2009 – Otčim
* 2009 – Zombieland
* 2010 – And Soon the Darkness
* 2010 – The River Why
* 2010 – The Ward
* 2011 – Rumový denník
* 2011 – Smrtonosná jazda
* 2011 – The Playboy Club (TV seriál)
* 2013 – Machete zabíja
* 2013 – Syrup
* 2013 – Špión
* 2014 – 3 dni na zabitie
* 2015 – Dánske dievča
* 2015 – Magic Mike XXL
* 2015 – The Adderall Diaries
* 2015 – When I Live My Life Over Again
* 2017 – Justice League
* 2017 – London Fields
* 2017 – What's the Point?
* 2018 – Aquaman
* 2023 – Aquaman and the Lost Kingdom

Iné projekty
------------

Commons
* Spolupracuj na Commons Commons ponúka multimediálne súbory na tému **Amber Heardová**

Externé odkazy
--------------

* Amber Heardová v Česko-Slovenskej filmovej databáze
* Amber Heard v Internet Movie Database (po anglicky)

Zdroj
-----

* *Tento článok je čiastočný alebo úplný preklad článku Amber Heard na anglickej Wikipédii.*

Autoritné údaje: * BnF: 15989415c
* GND: 142117072
* ISNI: 0000 0001 1575 4145
* LCCN: n2008084109
* NK ČR: xx0218435
* VIAF: 75796281
* WorldCat: lccn-n2008084109